Komisijos reglamentas (EB) Nr. 2831/98
1998 m. gruodžio 22 d.
iš dalies keičiantis Reglamentą (EB) Nr. 1503/96 dėl išsamių taisyklių dėl Tarybos reglamento (EB) Nr. 3072/95 taikymo ryžių importo muitams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EEB) Nr. 3072/95 dėl bendro ryžių rinkos organizavimo [1] su paskutiniais pakeitimais, padarytais Reglamentu (EB) Nr. 2072/98 [2], ypač į jo 11 straipsnio 4 dalį,
kadangi Komisijos reglamentu (EB) Nr. 703/97 [3] su pakeitimais, padarytais Reglamentu (EB) Nr. 1470/98 [4], įvesta kumuliatyvinės grąžinimo sistemos (KRS), skirtos nustatyti pagal KN 100620 kodą klasifikuojamų lukštentų ryžių viso dydžio importo muitus, bandomasis laikotarpis baigiasi 1998 m. gruodžio 31 d.; kadangi, įvertinus sistemą pagal Reglamento (EB) Nr. 703/97 10 straipsnį, jos galiojimo po šios datos siūloma nepratęsti;
kadangi tada, kai reikia nustatyti lukštentų Indica ryžių tipinę kainą Jungtinių Valstijų rinkoje, dabartinės ekonominės sąlygos pateisina padidintas kainas, užregistruotas referencinėms rūšims, išvardytoms Komisijos reglamento (EB) Nr. 1503/96 [5] su paskutiniais pakeitimais, padarytais Reglamentu (EB) 1403/97 [6], priede; kadangi šį padidėjimą Komisija gali apskaičiuoti bet kada; kadangi dėl to tas reglamentas turi būti iš dalies pakeistas;
kadangi Grūdų vadybos komitetas nepareiškė nuomonės per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1503/96 I priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 22 d.